בת הכפר מבולגריה
בת הכפר מבולגריה,; באה אל העיר, אל הבירה, אל סופיה.; שמה האמיתי: מריה, לנה, מגדלנה, ג'וזפין, זופיה.; ספירים בעיניה,; שושנים בלחייה, ורד, ורד.; וצחות, צחות פניה,; כתר הצמה עוטר לה, ; לגברת.; בת הכפר מבולגריה,; מחפשת בית בבירה, בסופיה.; בית תנו לה למריה, לנה, מגדלנה, ג'וזפין, זופיה.; עם חצר וגדר,; גינה עם ממטרה ועם דחליל ‟ בטטה.; תנו לה בית לילדונת,; במורד הרחוב, זה שנוטה,; מטה.; בת הכפר מבולגריה,; מחפשת לה משרה טובה בסופיה.; תנו משרה לה, למריה, לנה, מגדלנה, ג'וזפין, זופיה.; מזכירה או גננת,; בייבי סיטר בשעות נוחות ודי לה.; אם אפשר, פקידה בדואר,; שמא חשפנית במועדון; לילה.; בת הכפר מבולגריה,; מחפשת גבר אמיתי בסופיה.; תנו לה גבר למריה, לנה, מגדלנה, ג'וזפין, זופיה.; גבה קומה ואתלטי,; עם שרירים של מאצ'ו וחזה מתוח.; אם זה לא נשמע פתטי,; שתהייה בינה לו וגם; שאר רוח.; בת הכפר מבולגריה,; איך סידרנו לך את החיים בסופיה.; שיהיה לך טוב מריה, לנה, מגדלנה, ג'וזפין, זופיה.; את ביתך כבר בנינו.; ומצאנו לך משרה טובה בדואר.; יש לך כבר בחור אתלטי.; ותינוק חדש, מתוק,; יפה תואר.; 